Γνωμοδότηση της Επιτροπής των Περιφερειών για την "Πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τις ελάχιστες απαιτήσεις ασφαλείας για τις σήραγγες του Διευρωπαϊκού Οδικού Δικτύου"

(2003/C 256/11)

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ

έχοντας υπόψη την πρόταση οδηγίας του Ευρωπαϊκού Κοινοβουλίου και του Συμβουλίου σχετικά με τις ελάχιστες απαιτήσεις ασφαλείας για τις σήραγγες του Διευρωπαϊκού Οδικού Δικτύου - (COM(2002) 769 τελικό - 2002/0309 (COD))·

έχοντας υπόψη την απόφαση του Συμβουλίου της 22ας Ιανουαρίου 2003, να ζητήσει σύμφωνα με το άρθρο 175 παράγραφος 1 της ΣΕΚ τη γνώμη της επί του θέματος αυτού·

έχοντας υπόψη την απόφαση που έλαβε το Προεδρείο της, την 12η Μαρτίου 2002, να εκπονηθεί η εν λόγω γνωμοδότηση και να ανατεθούν οι σχετικές εργασίες στην επιτροπή "Πολιτική εδαφικής συνοχής"·

έχοντας υπόψη τη "Λευκή Βίβλο για την ευρωπαϊκή πολιτική μεταφορών"(1) που εκδόθηκε από την Ευρωπαϊκή Επιτροπή στις 12 Σεπτεμβρίου 2001·

έχοντας υπόψη την απόφαση αριθ. 1692/96/ΕΚ του Ευρωπαϊκού Κοινοβουλίου και του Συμβουλίου της 23ης Ιουλίου 1996 σχετικά με τους κοινοτικούς προσανατολισμούς για την ανάπτυξη ενός διευρωπαϊκού δικτύου μεταφορών(2)·

έχοντας υπόψη τη γνωμοδότηση που εξέδωσε με θέμα την "Έκθεση της Επιτροπής προς το Ευρωπαϊκό Κοινοβούλιο, το Συμβούλιο, την Οικονομική και Κοινωνική Επιτροπή και την Επιτροπή των Περιφερειών για το Διευρωπαϊκό δίκτυο μεταφορών: έκθεση 1998 σχετικά με την εφαρμογή των προσανατολισμών και τις προτεραιότητες για το μέλλον" (σύμφωνα με το άρθρο 18 της απόφασης αριθ. 1692/96/ΕΚ) (COM(98) 614 τελικό) (CdR 60/1999 fin)(3)·

έχοντας υπόψη τη γνωμοδότηση που εξέδωσε με θέμα τη "Λευκή Βίβλο για την ευρωπαϊκή πολιτική μεταφορών" (CdR 54/2001 fin)(4)·

έχοντας υπόψη τη γνωμοδότηση που εξέδωσε με θέμα "Πρόταση απόφασης του Ευρωπαϊκού Κοινοβουλίου και του Συμβουλίου για την τροποποίηση της απόφασης αριθ. 1692/96/ΕΚ περί των κοινοτικών προσανατολισμών για την ανάπτυξη του διευρωπαϊκού δικτύου μεταφορών" (CdR 284/2001 fin)(5)·

έχοντας υπόψη το σχέδιο γνωμοδότησης που υιοθέτησε η επιτροπή "Πολιτική εδαφικής συνοχής" στις 30 Απριλίου 2003 (CdR 93/2003 rev.), με βάση εισηγητική έκθεση του κ. Durnwalder (Περιφερειάρχη Νοτίου Τιρόλου/ΙΤ-EVP)·

Λαμβάνοντας υπόψη ότι:

1) η βελτίωση του επιπέδου ασφάλειας των σηράγγων στα διευρωπαϊκά οδικά δίκτυα αποτελεί πλέον μια αναγνωρισμένη αναγκαιότητα. Πρέπει να καθιερωθούν ενιαίες βασικές προδιαγραφές αλλά ταυτόχρονα να γίνει και μια ρεαλιστική αξιολόγηση του κόστους και των κινδύνων, ενώ η εφαρμογή των μέτρων ασφαλείας πρέπει κατά το μέγιστο δυνατό να αφεθεί στα κράτη μέλη και τους οργανισμούς τοπικής και περιφερειακής διοίκησης·

2) επειδή οι κατασκευαστικές και τεχνικές προσαρμογές των υφισταμένων σηράγγων συνεπάγονται υψηλό επενδυτικό κόστος, πρέπει να διασφαλιστεί η κατάλληλη προθεσμία όσον αφορά την πυκνότητα των σηράγγων σε μια περιοχή αλλά και την κατηγορία αυτών, δηλαδή το βαθμό επικινδυνότητάς τους·

3) οι οργανισμοί τοπικής και περιφερειακής διοίκησης μπορούν να συμβάλουν αποφασιστικά στην προσπάθεια αυτή, επειδή σε πολλές περιπτώσεις διαχειρίζονται άμεσα το οδικό δίκτυο στην περιοχή τους και εκπληρώνουν ή συντονίζουν μια σειρά καθηκόντων που έχουν σχέση με την ασφάλεια·

4) για να αποφευχθούν τα δυστυχήματα, τα υψηλότερα επίπεδα ασφάλειας στις σήραγγες θα πρέπει να συμπληρωθούν με τα κατάλληλα μέτρα πληροφόρησης και εκπαίδευσης των χρηστών του οδικού δικτύου·

υιοθέτησε ομόφωνα, κατά την 50ή σύνοδο ολομέλειας της 2ας και 3ης Ιουλίου 2003 (συνεδρίαση της 3ης Ιουλίου), την παρούσα γνωμοδότηση.

1. Οι απόψεις της Επιτροπής των Περιφερειών

Η Επιτροπή των Περιφερειών

1.1. επικροτεί την προσπάθεια που καταβάλλει η Ευρωπαϊκή Επιτροπή για τη δημιουργία ενός νέου, οργανικού συστήματος μέτρων για την ασφάλεια των σηράγγων στα διευρωπαϊκά οδικά δίκτυα, το οποίο θα συντονίζεται από την Ευρωπαϊκή Ένωση.

1.2. εφιστά, ωστόσο, την προσοχή στο γεγονός ότι κάθε σήραγγα έχει μοναδικό χαρακτήρα, έτσι ώστε τα ίδια μέτρα ασφαλείας να μην μπορούν να εφαρμόζονται με την ίδια ευκολία σε κάθε περίπτωση.

1.3. τονίζει, πάντως, ότι είναι απαραίτητο να εφαρμοστούν τα ίδια, διεθνώς καθιερωμένα πρότυπα, προκειμένου να επιτευχθεί ένα όσο το δυνατόν περισσότερο ενιαίο επίπεδο ασφάλειας σε όλη την Ευρωπαϊκή Ένωση· η εφαρμογή τους, στη συνέχεια, πρέπει να επιτρέψει την υιοθέτηση ρυθμίσεων που να είναι δικαιολογημένες από πρακτική άποψη και αποδεκτές οικονομικά, να λαμβάνουν δε υπόψη την κατάσταση στην οποία βρίσκονται οι κρατικοί προϋπολογισμοί.

1.4. παρατηρεί ότι έχουν διεξαχθεί πολύ λίγες ενημερωτικές εκστρατείες σχετικά με τους κατάλληλους κανόνες συμπεριφοράς σε σήραγγες (π.χ. τήρηση μεγαλύτερης απόστασης ασφαλείας από ότι εκτός σηράγγων, τήρηση απόστασης ασφαλείας και στην περίπτωση επιβράδυνσης ή καθήλωσης της κυκλοφορίας, καθορισμός μέτρων συμπεριφοράς σε περίπτωση κινδύνου), με δεδομένο ότι τα τροχαία δυστυχήματα οφείλονται στις περισσότερες περιπτώσεις σε ανθρώπινο σφάλμα.

1.5. τονίζει ότι πρέπει να διασφαλιστεί η κατάλληλη προθεσμία προσαρμογής των υφισταμένων σηράγγων, όχι μόνο λόγω της πυκνότητας αυτών στα κράτη μέλη αλλά και λόγω της κατηγορίας στην οποία κατατάσσονται.

1.6. επιβεβαιώνει ότι, τόσο από την άποψη της οργάνωσης που πρέπει να επιτευχθεί όσο και από την άποψη των κατασκευαστικών και τεχνικών μέτρων που απαιτούνται από το σύστημα ασφαλείας που πρέπει να καθιερωθεί, το επενδυτικό κόστος θα είναι υψηλό και ότι πρέπει να βρεθούν επαρκείς πόροι για τη χρηματοδότησή του.

1.7. φρονεί ότι η υποχρέωση της ενίσχυσης του εξοπλισμού στις υπάρχουσες σήραγγες πρέπει να επικεντρωθεί στη λήψη μέτρων υπέρ της αποτροπής των κινδύνων.

1.8. ζητά την πλήρη συμμετοχή των τοπικών φορέων που είναι αρμόδιοι για την διαχείριση και την ασφάλεια του οδικού δικτύου στο σχεδιασμό, την υλοποίηση και την εφαρμογή του εν λόγω συστήματος. Από την άποψη της ασφάλειας, πρέπει να υιοθετηθεί η άποψη ότι, όχι μόνο οι σήραγγες, αλλά και το συνολικό οδικό δίκτυο αποτελούν ένα ενιαίο συγκρότημα, πράγμα που σημαίνει ότι η κατάσταση πρέπει να εξετασθεί σφαιρικά.

1.9. επιθυμεί την καθιέρωση ενός παρόμοιου συστήματος μέτρων ασφαλείας για όλες τις σήραγγες του ευρωπαϊκού δικτύου μεταφορών, δεδομένου ότι η ασφάλεια δεν μπορεί να περιοριστεί σε ορισμένες διαδρομές.

2. Συστάσεις της Επιτροπής των Περιφερειών

Σύσταση 1

Άρθρο 4 παράγραφος 2

>Αρχικό κείμενο>

>Τροποποιημένο κείμενο>

Σύσταση 2

Άρθρο 5

>Αρχικό κείμενο>

>Τροποποιημένο κείμενο>

Σύσταση 3

Άρθρα 6 και 7

Όσον αφορά τα άρθρα 6 και 7, η ΕΤΠ συνιστά μια λιγότερο λεπτομερή περιγραφή τους, ούτως ώστε η εφαρμογή των μέτρων ασφαλείας να αφεθεί στα κράτη μέλη ή στις τοπικές και περιφερειακές αρχές με τις οργανώσεις που διαθέτουν.

Σύσταση 4

Άρθρο 11 παράγραφος 7

Σχετικά με το άρθρο 11 παράγραφος 7, η ΕΤΠ συνιστά να συνεκτιμάται στην προβλεπόμενη προθεσμία προσαρμογής των σηράγγων και η εκάστοτε κατηγορία αυτών, δηλαδή να αρχίζει η προσαρμογή με την πρώτη κατηγορία και να συνεχίζεται με τις υπόλοιπες.

Σύσταση 5

Άρθρο 13 Παράγραφος 1

>Αρχικό κείμενο>

>Τροποποιημένο κείμενο>

Αιτιολογία

Οι αναλύσεις κινδύνου πρέπει να συμπεριλαμβάνεται στα γενικά καθήκοντα του διαχειριστή (διαχειριστή σήραγγας).

Σύσταση 6

Άρθρο 14, τίτλος και παράγραφος 1

>Αρχικό κείμενο>

>Τροποποιημένο κείμενο>

Αιτιολογία

Η δυνατότητα παρέκκλισης πρέπει να υπάρχει και για την περίπτωση εφάμιλλων ή βελτιωμένων μέτρων ασφαλείας.

Σύσταση 7

Παράρτημα 1 Σημείο 1.2.1

>Αρχικό κείμενο>

Για τις σήραγγες στο στάδιο της μελέτης, εάν η πρόγνωση για μια 15ετία δείχνει ότι ο κυκλοφοριακός φόρτος θα υπερβεί τα 9000 οχήματα ανά ημέρα και ανά λωρίδα, κατασκευάζεται δίδυμη σήραγγα μιας κατεύθυνσης κυκλοφορίας ανά κλάδο όταν ο κυκλοφοριακός φόρτος υπερβεί την τιμή αυτή.

>Τροποποιημένο κείμενο>

Για τις σήραγγες στο στάδιο της μελέτης, εάν η πρόγνωση για μια 15ετία δείχνει ότι ο κυκλοφοριακός φόρτος θα υπερβεί τα >S>9000>/S> 12000 οχήματα ανά ημέρα και ανά λωρίδα, κατασκευάζεται δίδυμη σήραγγα μιας κατεύθυνσης κυκλοφορίας ανά κλάδο όταν ο κυκλοφοριακός φόρτος υπερβεί την τιμή αυτή.

Σύσταση 8

Παράρτημα 1 σημείο 1.4.2

>Αρχικό κείμενο>

Ο διαμήκης αερισμός χρησιμοποιείται σε σήραγγες διπλής κατεύθυνσης κυκλοφορίας μόνον εφόσον οι φυσιολογικές συνθήκες κυκλοφορίας επιτρέπουν στα οχήματα να εξέρχονται από τη σήραγγα κατά την κατεύθυνση του καπνού.

>Τροποποιημένο κείμενο>

Ο διαμήκης αερισμός χρησιμοποιείται σε σήραγγες διπλής κατεύθυνσης κυκλοφορίας μόνον σε περίπτωση που >S>οι φυσιολογικές συνθήκες κυκλοφορίας επιτρέπουν στα οχήματα να εξέρχονται από τη σήραγγα κατά την κατεύθυνση του καπνού.>/S> αποδειχθεί από ειδικούς υπολογισμούς ότι η έκλυση καπνού μπορεί να ελεγχθεί με τις προβλεπόμενες διαμήκεις εγκαταστάσεις αερισμού, τουλάχιστον κατά το στάδιο διαφυγής και διάσωσης.

Σύσταση 9

Παράρτημα 1 Σημείο 1.6

>Αρχικό κείμενο>

Η απόσταση μεταξύ λωρίδων στάσης δεν υπερβαίνει τα 1000 m. Η Διοικητική Αρχή μπορεί να ζητήσει βραχύτερες αποστάσεις μεταξύ λωρίδων στάσης εφόσον κριθεί αναγκαίο σύμφωνα με την ανάλυση κινδύνου.

>Τροποποιημένο κείμενο>

Η απόσταση μεταξύ λωρίδων στάσης δεν υπερβαίνει τα 1000 m. Η Διοικητική Αρχή μπορεί να ζητήσει βραχύτερες αποστάσεις μεταξύ λωρίδων στάσης εφόσον κριθεί αναγκαίο σύμφωνα με την ανάλυση κινδύνου. Εάν υπάρχουν στη σήραγγα λωρίδες διαφυγής, δεν είναι απαραίτητο να υπάρχουν και λωρίδες στάσης.

Σύσταση 10

Παράρτημα 1 Σημείο 1.7.7

>Αρχικό κείμενο>

Κατάλληλα μέσα, όπως οι θύρες ή η υπερπίεση, προλαμβάνουν την εξάπλωση καπνού και αερίων από τον έναν κλάδο της σήραγγας στον άλλον.

>Τροποποιημένο κείμενο>

Πρέπει να τοποθετηθούν κατάλληλα μέσα, όπως οι θύρες ή η υπερπίεση, για να προλαμβάνουν την εξάπλωση της πυρκαγιάς, του καπνού και των αερίων από τον έναν κλάδο της σήραγγας στον άλλον.

Σύσταση 11

Παράρτημα 1 Σημείο 1.8

>Αρχικό κείμενο>

Επειδή η κλίση του εδάφους μπορεί να αυξήσει τον ενδεχόμενο κίνδυνο, δεν επιτρέπεται διαμήκης κλίση άνω του 5 %.

>Τροποποιημένο κείμενο>

Επειδή η κλίση του εδάφους μπορεί να αυξήσει τον ενδεχόμενο κίνδυνο, δεν επιτρέπεται διαμήκης κλίση άνω του >S>5 %.>/S> 6 % εκτός και εάν τα γεωγραφικά χαρακτηριστικά δεν επιτρέπουν διαφορετική λύση.

Σύσταση 12

Παράρτημα 1 Σημείο 1.11.

>Αρχικό κείμενο>

Οι σήραγγες πρέπει να είναι εξοπλισμένες με τα εξής:

- Φωτεινές πινακίδες επισήμανσης των διόδων διαφυγής τουλάχιστον ανά 100 m και με σήματα ανά 25 m, σε ύψος 1,1 m έως 1,5 m επάνω από τη στάθμη της διόδου διαφυγής, και με φωτεινές πινακίδες και σήματα επάνω από τις εσοχές ασφαλείας και τον εξοπλισμό πυρόσβεσης·

- Συστηματική εγκατάσταση πυροσβεστήρων μέσα στις σήραγγες σε τακτές αποστάσεις τουλάχιστον 150 m και στις εισόδους, και παροχή νερού για την πυροσβεστική υπηρεσία σε τακτές αποστάσεις τουλάχιστον 150 m·

- Εξοπλισμό ραδιοεκπομπών σε όλες τις σήραγγες με ειδικούς διαύλους για τη χρήση τους από τις υπηρεσίες εκτάκτου ανάγκης. Ο Διαχειριστής της Σήραγγας και οι υπηρεσίες εκτάκτου ανάγκης μπορούν να διακόπτουν τις ραδιοεκπομπές για τη μετάδοση έκτακτων μηνυμάτων·

- Συστήματα βιντεοπαρακολούθησης σε σήραγγες μήκους άνω των 1000 m, καθώς και αυτόματη ανίχνευση περιστατικών·

- Ασφαλή τροφοδότηση των καλωδίων υψηλής και χαμηλής τάσης (ηλεκτροδότησης, ραδιοφωνίας, κ.λπ.). Τα ηλεκτρικά κυκλώματα, τα κυκλώματα μέτρησης και τα κυκλώματα ελέγχου σχεδιάζονται έτσι ώστε σε περίπτωση τοπικού σφάλματος (λόγω πυρκαγιάς, π.χ.) να μην προσβληθούν τα αβλαβή κυκλώματα.

>Τροποποιημένο κείμενο>

Οι σήραγγες πρέπει να είναι εξοπλισμένες με τα εξής:

- Φωτεινές πινακίδες επισήμανσης των διόδων διαφυγής τουλάχιστον ανά 100 m και με σήματα ανά 25 m, σε ύψος 1,1 m έως 1,5 m επάνω από τη στάθμη της διόδου διαφυγής, και με φωτεινές πινακίδες και σήματα επάνω από τις εσοχές ασφαλείας και τον εξοπλισμό πυρόσβεσης·

- Φωτοσήμανση του εδάφους με διάκενο μεταξύ οδοστρώματος και πεζοδρομίου·

- Φωτεινούς σηματοδότες για τη διακοπή της κυκλοφορίας στη σήραγγα, όχι μόνο στις πύλες αλλά και σε μια ορισμένη απόσταση από αυτές·

- Αυτόματη ειδοποίηση σε περίπτωση βλάβης μέσω (διάφορες δυνατότητες):

- Υπέρβαση του ορίου σήμανσης συναγερμού για συγκέντρωση CO·

- Υπέρβαση του ορίου σήμανσης συναγερμού για έλλειψη ορατότητας·

- Καλωδίου ειδοποίησης σε περίπτωση πυρκαγιάς·

- Χρήση του κομβίου κινδύνου δια χειρός·

- Συστηματική εγκατάσταση πυροσβεστήρων μέσα στις σήραγγες σε τακτές αποστάσεις τουλάχιστον 150 200 m και στις εισόδους, και παροχή νερού για την πυροσβεστική υπηρεσία σε τακτές αποστάσεις τουλάχιστον >S>150>/S> m·

- Εξοπλισμό ραδιοεκπομπών σε όλες τις σήραγγες με ειδικούς διαύλους για τη χρήση τους από τις υπηρεσίες εκτάκτου ανάγκης. Ο Διαχειριστής της Σήραγγας και οι υπηρεσίες εκτάκτου ανάγκης μπορούν να διακόπτουν τις ραδιοεκπομπές για τη μετάδοση έκτακτων μηνυμάτων·

- Συστήματα βιντεοπαρακολούθησης σε σήραγγες μήκους άνω των >S>1000>/S> 5000 m, καθώς και αυτόματη ανίχνευση περιστατικών·

Σύσταση 13

Παράρτημα 1 Σημείο 1.11.2

Όσον αφορά στο παράρτημα 1, σημείο 1.11.2, η ΕΤΠ συνιστά να προβλέπονται περιοχές διάσωσης για ειδικά οχήματα και ελικόπτερα στις πύλες των σηράγγων που ανήκουν στις κατηγορίες I, II και III.

Σύσταση 14

Παράρτημα 1 - Σημείο 1.13

>Αρχικό κείμενο>

Η Διοικητική Αρχή αποφασίζει κατά πόσον χρειάζεται σε ορισμένες σήραγγες (π.χ. υψηλός κυκλοφοριακός φόρτος και για λόγους ασφάλειας) θάλαμος ελέγχου. Η επιτήρηση πολλών σηράγγων μπορεί να πραγματοποιείται κεντρικά από ένα επιχειρησιακό κέντρο, π.χ. με μετάδοση βιντεοσημάτων και επιχειρησιακών δεδομένων.

>Τροποποιημένο κείμενο>

Η Διοικητική Αρχή αποφασίζει κατά πόσον χρειάζεται σε ορισμένες σήραγγες (π.χ. υψηλός κυκλοφοριακός φόρτος και για λόγους ασφάλειας) θάλαμος ελέγχου. Η επιτήρηση πολλών σηράγγων μπορεί να πραγματοποιείται κεντρικά από ένα επιχειρησιακό κέντρο, π.χ. με μετάδοση >S>βιντεοσημάτων και>/S> επιχειρησιακών δεδομένων.

Σύσταση 15

Παράρτημα 1 - Σημείο 1.14

>Αρχικό κείμενο>

Η αποστράγγιση εύφλεκτων υγρών επιτυγχάνεται με καλά σχεδιασμένα ρείθρα απορροής εκατέρωθεν του οδοστρώματος όπου επιτρέπεται η μεταφορά επικίνδυνων εμπορευμάτων, τα οποία εμφαίνονται στη διατομή της σήραγγας.

>Τροποποιημένο κείμενο>

Η αποστράγγιση εύφλεκτων υγρών επιτυγχάνεται με καλά σχεδιασμένα ρείθρα απορροής εκατέρωθεν του οδοστρώματος όπου επιτρέπεται η μεταφορά επικίνδυνων εμπορευμάτων, τα οποία εμφαίνονται στη διατομή της σήραγγας και συμπληρώνονται με αποδέκτες περισυλλογής (υδραυλικά πώματα) που διακόπτουν την εξάπλωση της φωτιάς σε περίπτωση πυρκαγιάς.

Σύσταση 16

Παράρτημα 1 σημείο 2.2

Όσον αφορά στο παράρτημα 1, σημείο 2.2, η ΕΤΠ συνιστά να καταρτίζουν οι υπεύθυνοι ασφαλείας σηράγγων μήκους πέραν του 1 Km σχέδιο αντιμετώπισης έκτακτων κινδύνων, το οποίο θα πρέπει να εφαρμόζεται με τις μονάδες διάσωσης εν είδη ασκήσεως σε τακτικά διαστήματα (κάθε 5 έτη) και ενδεχομένως να βελτιώνεται.

Σύσταση 17

Παράρτημα 1 σημείο 2.5.1

>Αρχικό κείμενο>

Για όλες τις σήραγγες και ιδίως για τις σήραγγες που αρχίζουν σε κράτος μέλος και απολήγουν σε άλλο κράτος μέλος, ένα και μόνον κέντρο ελέγχου έχει τον πλήρη έλεγχο ανά πάσα στιγμή.

>Τροποποιημένο κείμενο>

Για όλες τις σήραγγες των κατηγοριών Ι και ΙΙ και ιδίως για τις σήραγγες που αρχίζουν σε κράτος μέλος και απολήγουν σε άλλο κράτος μέλος, >S>ένα και μόνον κέντρο ελέγχου έχει τον πλήρη έλεγχο ανά πάσα στιγμή>/S> πρέπει να προβλεφθεί σταθμός αναφοράς για όλες τις βλάβες.

Σύσταση 18

Παράρτημα 1 σημείο 3.2

>Αρχικό κείμενο>

Όταν τα βαρέα φορτηγά οχήματα είναι εφοδιασμένα με πρόσθετες δεξαμενές, όπως δεξαμενές τοποθετημένες επάνω σε ρυμουλκούμενα ή δεξαμενές μη μόνιμα συνδεδεμένες με το σύστημα τροφοδότησης του κινητήρα, ο Διαχειριστής της Σήραγγας μεριμνά ώστε οι δεξαμενές αυτές να είναι κενές. Η παρούσα διάταξη δεν ισχύει για τα φορητά δοχεία καυσίμου.

>Τροποποιημένο κείμενο>

>S>Όταν τα βαρέα φορτηγά οχήματα είναι εφοδιασμένα με πρόσθετες δεξαμενές, όπως δεξαμενές τοποθετημένες επάνω σε ρυμουλκούμενα ή δεξαμενές μη μόνιμα συνδεδεμένες με το σύστημα τροφοδότησης του κινητήρα, ο Διαχειριστής της Σήραγγας μεριμνά ώστε οι δεξαμενές αυτές να είναι κενές. Η παρούσα διάταξη δεν ισχύει για τα φορητά δοχεία καυσίμου.>/S>

Αιτιολογία

Το σημείο αυτό είναι περιττό και πρέπει να διαγραφεί.

Σύσταση 19

Παράρτημα 1 σημείο 4.2.1

>Αρχικό κείμενο>

Οι σήραγγες πρέπει να είναι εξοπλισμένες έτσι ώστε να εξασφαλίζεται συνεχής λειτουργία των συστημάτων επικοινωνίας που διαθέτουν τα οχήματα (π.χ. ραδιόφωνα, συστήματα πλοήγησης και εντοπισμού θέσης, κινητά τηλέφωνα).

>Τροποποιημένο κείμενο>

Οι σήραγγες πρέπει να είναι εξοπλισμένες έτσι ώστε να εξασφαλίζεται συνεχής λειτουργία των συστημάτων επικοινωνίας που διαθέτουν τα οχήματα (π.χ. ραδιόφωνα>S>, συστήματα πλοήγησης και εντοπισμού θέσης>/S>, κινητά τηλέφωνα).

Αιτιολογία

Η χρήση συστημάτων πλοήγησης και εντοπισμού θέσης σε σήραγγες δεν μοιάζει να είναι σημαντική.

Σύσταση 20

Παράρτημα 1 σημείο 4.2.2

>Αρχικό κείμενο>

Σε περίπτωση που μέσα σε σήραγγα οδηγός καλέσει από κινητό τηλέφωνο τον αριθμό έκτακτης ανάγκης 112, η κλήση πρέπει να διαβιβάζεται αμέσως στο φορέα εκμετάλλευσης της σήραγγας και τις υπηρεσίες έκτακτης ανάγκης.

>Τροποποιημένο κείμενο>

Σε περίπτωση που μέσα σε σήραγγα οδηγός καλέσει από κινητό τηλέφωνο τον αριθμό έκτακτης ανάγκης 112, η κλήση πρέπει να διαβιβάζεται αμέσως >S>στο φορέα εκμετάλλευσης της σήραγγας και τις υπηρεσίες έκτακτης ανάγκης.>/S> Στο σταθμό συγκέντρωσης που έχει οριστεί από τη διοικητική αρχή.

Σύσταση 21

Παράρτημα 2 σημείο 1, 2η παράγραφος

(Δεν αφορά την ελληνική μετάφραση)

Σύσταση 22

Παράρτημα 2, σημείο 2, 1η και 3η παράγραφος

>Αρχικό κείμενο>

- Ο Διαχειριστής της σήραγγας διατηρεί πάντοτε την τεκμηρίωση της ασφάλειας για κάθε σήραγγα. Διαβιβάζει στον Αρμόδιο Ασφαλείας αντίγραφο της τεκμηρίωσης αυτής.

- Η τεκμηρίωση της ασφάλειας ...

- Η τεκμηρίωση της ασφάλειας για κάθε σήραγγα στο στάδιο της μελέτης περιλαμβάνει:

- περιγραφή της προγραμματιζόμενης κατασκευής και της πρόσβασης σε αυτήν, μαζί με τα σχέδια που είναι αναγκαία για την κατανόηση του σχεδιασμού της και των προβλεπόμενων διευθετήσεων λειτουργίας της·

- ...

>Τροποποιημένο κείμενο>

- Ο Διαχειριστής της σήραγγας ή ο υπεύθυνος σχεδίου διατηρεί πάντοτε την τεκμηρίωση της ασφάλειας για κάθε σήραγγα. Διαβιβάζει στον Αρμόδιο Ασφαλείας αντίγραφο της τεκμηρίωσης αυτής.

- Η τεκμηρίωση της ασφάλειας ...

- Η τεκμηρίωση της ασφάλειας για κάθε σήραγγα στο στάδιο της μελέτης περιλαμβάνει:

- περιγραφή της προγραμματιζόμενης κατασκευής και της πρόσβασης σε αυτήν, μαζί με τα σχέδια που είναι αναγκαία για την κατανόηση του σχεδιασμού της και των προβλεπόμενων διευθετήσεων λειτουργίας της·

- ...

Σύσταση 23

Παράρτημα 2, σημείο 3, 3η παράγραφος

>Αρχικό κείμενο>

Προς το σκοπό αυτό, ο Διαχειριστής της σήραγγας συγκεντρώνει όλη την τεκμηρίωση ασφαλείας. Η τεκμηρίωση αυτή περιλαμβάνει:

>Τροποποιημένο κείμενο>

Προς το σκοπό αυτό, ο Διαχειριστής της σήραγγας ή ο υπεύθυνος σχεδίου συγκεντρώνει όλη την τεκμηρίωση ασφαλείας. Η τεκμηρίωση αυτή περιλαμβάνει:

Σύσταση 24

Παράρτημα 2, σημείο 3, 4η παράγραφος

>Αρχικό κείμενο>

Ο Διαχειριστής της σήραγγας διαβιβάζει την εν λόγω τεκμηρίωση ασφάλειας στον Αρμόδιο Ασφαλείας, ο οποίος γνωμοδοτεί σχετικά με την παράδοση της σήραγγας στο κοινό.

>Τροποποιημένο κείμενο>

Ο Διαχειριστής της σήραγγας ή ο υπεύθυνος σχεδίου διαβιβάζει την εν λόγω τεκμηρίωση ασφάλειας στον Αρμόδιο Ασφαλείας, ο οποίος γνωμοδοτεί σχετικά με την παράδοση της σήραγγας στο κοινό.

Σύσταση 25

Παράρτημα 2, σημείο 3, 5η παράγραφος

>Αρχικό κείμενο>

Ο Διαχειριστής της σήραγγας, εφόσον λάβει θετική γνώμη από τον Αρμόδιο Ασφαλείας, διαβιβάζει την εν λόγω τεκμηρίωση ασφάλειας στη Διοικητική Αρχή, η οποία μπορεί να αποφασίσει να συμβουλευθεί το Φορέα Επιθεώρησης. Η Διοικητική Αρχή, αφού λάβει τα σχόλια του Φορέα Επιθεώρησης, αποφασίζει εάν θα επιτρέψει ή όχι την παράδοση της σήραγγας στο κοινό, ή εάν θα επιβάλει περιοριστικούς όρους, και κοινοποιεί την ανάλογη απόφασή της στο Διαχειριστή της σήραγγας. Αντίγραφο της απόφασης διαβιβάζεται στις υπηρεσίες έκτακτης ανάγκης.

>Τροποποιημένο κείμενο>

Ο Διαχειριστής της σήραγγας ή ο υπεύθυνος σχεδίου, εφόσον λάβει θετική γνώμη από τον Αρμόδιο Ασφαλείας, διαβιβάζει την εν λόγω τεκμηρίωση ασφάλειας στη Διοικητική Αρχή, η οποία μπορεί να αποφασίσει να συμβουλευθεί το Φορέα Επιθεώρησης. Η Διοικητική Αρχή, αφού λάβει τα σχόλια του Φορέα Επιθεώρησης, αποφασίζει εάν θα επιτρέψει ή όχι την παράδοση της σήραγγας στο κοινό, ή εάν θα επιβάλει περιοριστικούς όρους, και κοινοποιεί την ανάλογη απόφασή της στο Διαχειριστή της σήραγγας ή τον υπεύθυνο σχεδίου. Αντίγραφο της απόφασης διαβιβάζεται στις υπηρεσίες έκτακτης ανάγκης.

Σύσταση 26

Παράρτημα 2, σημείο 5

>Αρχικό κείμενο>

Τουλάχιστον μια φορά ανά έτος, ο Διαχειριστής της σήραγγας, σε συνεργασία με τον Αρμόδιο Ασφαλείας, διοργανώνει περιοδικές ασκήσεις ετοιμότητας του προσωπικού της σήραγγας και των υπηρεσιών έκτακτης ανάγκης. Οι ασκήσεις:

...

>Τροποποιημένο κείμενο>

Τουλάχιστον μια φορά >S>ανά έτος>/S> κάθε πέντε χρόνια καθώς και με τη θέση σε λειτουργία και αφού ανανεωθούν τα έγγραφα ασφαλείας βάσει προτάσεων τροποποίησης, ο Διαχειριστής της σήραγγας, σε συνεργασία με τον Αρμόδιο Ασφαλείας, διοργανώνει περιοδικές ασκήσεις ετοιμότητας του προσωπικού της σήραγγας και των υπηρεσιών έκτακτης ανάγκης. Οι ασκήσεις:

...

Σύσταση 27

Παράρτημα 3

Όσον αφορά στο παράρτημα 3, η ΕΤΠ συνιστά να υπάρξει μέριμνα ώστε η οδική σήμανση και σηματοδότηση να είναι γενικώς ευνόητη και αυτονόητη. Σε κάθε περίπτωση, πρέπει να έχει ενιαίο χαρακτήρα σε όλη την Ευρώπη και ο αριθμός σημάτων στη σήραγγα δεν πρέπει να είναι υπερβολικός.

Βρυξέλλες, 3 Ιουλίου 2003.

Ο Πρόεδρος

της Επιτροπής των Περιφερειών

Albert Bore

(1) Λευκή Βίβλος της Επιτροπής της 12ης Σεπτεμβρίου 2001: "Η ευρωπαϊκή πολιτική μεταφορών με ορίζοντα το έτος 2010: η ώρα των επιλογών" (COM(2001) 370 τελικό).

(2) ΕΕ L 228 της 9.9.1996, σ. 1, όπως τροποποιήθηκε με την απόφαση αριθ. 1346/2001/ΕΚ, ΕΕ L 185 της 6.7.2001, σ. 1.

(3) ΕΕ C 293 της 13.10.1999, σ. 9.

(4) ΕΕ C 192 της 12.8.2002, σ. 8.

(5) ΕΕ C 278 της 14.11.2002, σ. 7.